כלנית שרון

כלנית שרון (נולדה ב-22 בפברואר 1989) היא שחקנית תיאטרון ופעילה חברתית ישראלית, ממקימות עמותת החזית הוורודה.

 ביוגרפיה 
שרון נולדה בגבעת שמואל וגדלה בחולון. אימה עלתה לישראל מברית המועצות.

למדה בתיכון עירוני א' לאמנויות בתל אביב, ולאחר סיום לימודיה הצטרפה לשנת שירות בתנועת הנוער העובד והלומד. שירתה בצה"ל במסגרת גרעין נח"ל, והתגוררה בקהילת הבוגרים של תנועת "הנוער העובד והלומד".

לאחר סיום שירותה הצבאי עברה לתל אביב ללמוד משחק ובימוי בסמינר הקיבוצים.

 קריירה מקצועית 
 תיאטרון 
בתום לימודי המשחק נכנסה שרון לעולם התיאטרון הן כשחקנית והן כלחשנית עבור שחקניות מבוגרות, שיחקה ב"אנסמבל פנים", וניהלה הצגות בתיאטראות תמונע, צוותא והסימטה.

בספטמבר 2021, במסגרת פסטיבל עכו היא יצרה, הפיקה וביימה יחד עם יניב סגל, שותפה לחזית הוורודה, את עבודת תיאטרון הרחוב ״I'm Calling The PINK Police" שבה גם השתתפה.

בנובמבר 2021 השתתפה כשחקנית יוצרת בפסטיבל "כלים שלובים" בצוותא עם ההצגה "טיפול זוגי לשני זרים" לצד אמיר שוקרי-יעקוב ובבימויו של יניב סגל.

ב-11 בנובמבר 2021 השתתפה במיצגו של יניב סגל, "תזכורות", במסגרת הצגת השוטטות תלוית המקום "אין האוס במזא"ה 9".

 פעילה חברתית 
|ממוזער|כלנית שרון, מנחה הפגנה בירושלים, 17/06/2024.
ממוזער|כלנית שרון מובילה את החזית הוורודה ואת הצעדה בהפגנה בקיסריה. מניפה את דגל החזית הוורודה, 10/4/2024.
במהלך מגפת הקורונה ושיתוק עולם התיאטרון הצטרפה למחאת העצמאים ומחאת התרבות. בקיץ 2020 במסגרת מחאת בלפור הקימה, ביחד עם שותפיה יניב סגל ועומר שמר את "החזית הוורודה" - תנועה של אמניות ואמנים, שנועדה לפעול לחיזוק ולהשרשה של ערכים ליברליים, דמוקרטיים ושוויוניים דרך מיצגי מחאה אומנותיים. שרון הסבירה כי השם נבחר כי "ורוד הוא ההפך מפאשיזם ורוע ... מסמל רגישות, רוך, אהבה, תקווה ואופטימיות – העתיד שמגיע לכל אזרחיות ואזרחי מדינת ישראל ולכל בני האדם". הקבוצה המשיכה לפעול וליזום מופעים שקושרים בין אמנות ואקטיביזם וב-2023 נרשמה כעמותה במשרד המשפטים ושרון נבחרה לעמוד בראשה כמנכ"לית לצד יניב סגל.

ב-2022 החלה שרון לעבוד בעיריית תל אביב, ובמסגרת זו בינואר 2023 החלה לשמש כעוזרת של חברת מועצת העיר ציפי ברנד. לאחר ששיתפה במדיה החברתית ביקורת של ברנד על ראש העיר רון חולדאי, מינויה נפסל והיא פוטרה בטענה כי "תתקשה להפריד בין העבודה העירונית לבין הפעילות הפוליטית של ברנד".

במרץ 2023 נעצרה על ידי המשטרה במהלך הפגנה של "החזית הוורודה", ובאוגוסט 2023 זומנה לחקירה בחשד להפרת סדר לאחר שהיא ופעילים נוספים אזקו את עצמם לקרונות הרכבת הקלה בתל אביב עם כניסת השבת, במחאה על השבתת הרכבת בסוף השבוע.

לאחר פרוץ מלחמת "חרבות ברזל", הובילה שרון את ההתגייסות של העמותה לסיוע האזרחי בצפון ובדרום, ובמאבק להשבת החטופות והחטופים. מאז מאי 2024 היא מנחה את במת הנואמים ב"כיכר הדמוקרטיה" והיא אחת הנואמות הקבועות בהפגנות בכיכר. נאום שלה מחודש מרץ 2024 הופץ בשם "דור שלם דורש עתיד ורוד - כלנית שרון" על ידי "יאללה תקווה" של רן הר נבו. שרון הוכרזה כזוכת פרס קרן רעיה 2024. לצד פעילותה בהפגנות, וראיונות בנושא זה שהתפרסמו בעיתונות ובטלוויזיה בישראל ובחו"ל, פרסמה שרון מאמרי דעה לקידום רעיונות המחאה.

 חיים אישיים 
שרון נמצאת בזוגיות ומתגוררת בדרום תל אביב.

לאחר מגפת הקורונה ניהלה במשך שנה את הבר "פיקוק" בתל אביב.

 קישורים חיצוניים 

 כ-לנית שרון, בתפילה של זעקה ושל כעס, ורצון אמיתי לשפיות. ולאנושיות. סרטון בערוץ גלריה שכטר באתר אינסטגרם, 28 באפריל 2024






 הערות שוליים 

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:פעילים חברתיים ישראלים
קטגוריה:פעילות חברתיות ישראליות
קטגוריה:מנכ"לי עמותות
קטגוריה:מנכ"ליות עמותות
קטגוריה:בוגרי תיכון עירוני א' (תל אביב)
קטגוריה:בוגרות תיכון עירוני א' (תל אביב)
קטגוריה:בוגרי סמינר הקיבוצים: הוראה ובימוי תיאטרון
קטגוריה:בוגרות סמינר הקיבוצים: הוראה ובימוי תיאטרון
קטגוריה:תל אביב-יפו: אישים
קטגוריה:בוגרי הנוער העובד והלומד
קטגוריה:בוגרות הנוער העובד והלומד
קטגוריה:ישראלים שנולדו ב-1989
קטגוריה:ישראליות שנולדו ב-1989